**JEGYZŐKÖNYV**

**Maróc Község Önkormányzata**

**Képviselőtestület nyílt üléséről**

**2016. február 11-én**

***Határozatok száma:***

|  |  |
| --- | --- |
| ***Sorszám*** | ***Kód*** |
| ***7/2016. (II. 11.)*** | ***D7*** |

***J e g y z ő k ö n y v***

**Maróc Község Önkormányzata Képviselőtestületi nyílt üléséről**

**Az ülés helye**: Önkormányzat hivatalos helyisége, 8888 Maróc, Rákóczi u. 4.

**Az ülés időpontja**: 2016. február 11. 16.30 óra

**Az ülés formája**: nyílt

**Jelen vannak**: Simonyai István polgármester

 Árvai Ernő Andrásné alpolgármester

**Igazolatlanul távol van:** Mendl Simon képviselő

**Tanácskozási joggal jelen van:** Dr. Resch Karolina jegyző

1. NAPIREND ELŐTT

**Simonyai István** polgármester köszöntötte a megjelenteket, megállapította, hogy az ülés határozatképes, az ülést megnyitotta. A képviselőtestület egyhangúlag egyetértett a napirendi pontokkal, amit az alábbiak szerint fogadott el*.*

**Napirend:**

1./ Lispeszentadorján Kulturális és Sportegyesület kérelme

 Előadó: Simonyai István polgármester

2./ Egyebek

 Előadó: Simonyai István polgármester

1. NAPIREND TÁRGYALÁSA

**1./ Lispeszentadorján Kulturális és Sportegyesület kérelme**

 **Előadó: Simonyai István polgármester**

**Simonyai István polgármester** elmondta, hogy a 3 község – Lispeszentadorján, Kiscsehi, Maróc – által alapított Lispeszentadorján Kulturális és Sportegyesület elnöke Czupi József szóban kérelmet terjesztett be, melyben kéri, hogy a képviselőtestület, mint az önkormányzat tulajdonosi jogainak gyakorlója járuljon hozzá, hogy az egyesület telephelyet jegyezzen be a Maróci kultúrház épületére, 8888 Maróc, Rákóczi u. 4. számú ingatlanra. A telephely létesítés fő célja az, hogy a pályázatokba be lehessen vonni az épületet és az egyesület rendezvényeket, programokat szervezhessen ott.

Ezután a polgármesterfeltette szavazásra az előterjesztés elfogadását.

Maróc Község Önkormányzat képviselőtestület 2 igen szavazattal az alábbi határozatot hozta.

**7/2016. (II. 11.) Képviselőtestületi határozat**

Maróc Község Önkormányzata Képviselőtestülete tulajdonosi jogkörében eljárva hozzájárul ahhoz, hogy a Lispeszentadorján Kulturális és Sportegyesület (képv: Czupi József elnök) telephelyet jegyezzen be a 8888 Maróc, Rákóczi u. 4. számú ingatlanra.

Határidő: azonnal

Felelős: Simonyai István polgármester

**2./ Egyebek**

 **Előadó: Simonyai István polgármester**

**Simonyai István polgármester** megkérdezte a jelen levőket, hogy kíván-e valaki hozzászólni.

Miután egyéb hozzászólás, észrevétel, javaslat nem volt a polgármester 16.40 órakor az ülést bezárta.

K.m.f.

|  |  |
| --- | --- |
| Simonyai István | dr. Resch Karolina |
| polgármester | jegyző |